Vladikavkaz

Vladikavkaz (aikaisemmin Dzaudžikau ja Ordžonikidze) on Pohjois-Ossetia-Alanian tasavallan pääkaupunki Venäjän federaatiossa. Kaupunki sijaitsee tasavallan kaakkoisosassa Kaukasusvuoriston juurella, Terek-joen varrella. Vuonna 2010 kaupungin väkiluku oli 311 693 henkeä. Historiaa Vuosina 1931–1944 ja uudelleen 1954–1990 kaupungin nimi oli Ordžonikidze georgialaisen kommunistin Grigori Ordžonikidzen mukaan. Vuosina 1944–1954 kaupunki oli virallisesti osseetin kielestä johdettu Dzaudžikau. Asukasluvun kehitys Taulukko kuvaa kaupungin väkiluvun kehitystä. Kaupungin merkittävin urheiluseura on jalkapallojoukkue FC Alania Vladikavkaz. Kansantanssiryhmä Alan on saavuttanut ulkomaistakin menestystä. Maailmankuulu kapellimestari Valeri Gergijev on osseetti ja asui lapsuutensa kaupungissa. Sieltä on kotoisin myös muun muassa Georgian patriarkka Ilia II. Vladikavkazissa on muun Pohjois-Kaukasian tavoin ollut rauhatonta. Kaupungissa on tehty pommi-iskuja 1999 ja 2008. Kaupungin pormestari Vitali Karajev ammuttiin 26. marraskuuta 2008 ja paikallinen liikemies tovereineen seuraavana päivänä. Surmien on uskottu liittyvän luvattoman vodkan markkinaosuuksien uusjakoon. 9. syyskuuta 2010 kaupungin torilla räjähti autopommi. Pommi-iskussa kuoli 16 ihmistä ja haavoittui toistasataa. Kuvia Ystävyyskaupungit Ardahan, Turkki Asheville, Yhdysvallat Kărdžali, Bulgaria Mahatškala, Venäjä Naltšik, Venäjä Vladivostok, Venäjä Huomautukset Lähteet Aiheesta muualla Kuvia tai muita tiedostoja aiheesta Vladikavkaz Wikimedia Commonsissa